**EGYÜTTMŰKÖDÉSI MEGÁLLAPODÁS**

amely a mai napon létrejött

egyrészről: **Cibakháza Nagyközségi Önkormányzat**

székhely: 5462, Cibakháza, Szabadság tér. 5.

adószám: 15732918-2-16

telefonszám: 0656/477-001

e-mail cím: palyazat@cibakhaza.hu, hivatal@cibakhaza.hu

képviseli: Hegyes Zoltán polgármester, mint Pályázó (továbbiakban: Projektgazda),

másrészről: **Martfű Város Önkormányzata**

székhely: 5435 Martfű, Szent István tér 1.

adószám: 15733012-2-16

telefonszám: 0656/450-222

e-mail cím*:* titkarsag@ph.martfu.hu

képviseli: Dr. Papp Antal polgármester, mint Partner (továbbiakban: Együttműködő partner)

között az alábbi feltételek szerint:

**I. Preambulum:**

**1./** Cibakháza Nagyközségi Önkormányzat a Magyarország Kormánya által meghirdetett, a TOP-1.2.1-15 „Társadalmi és környezeti szempontból fenntartható turizmusfejlesztés” tárgyú pályázati konstrukció keretében támogatásban részesült TOP-1.2.1-15-JN1-2016-00008 azonosító számú „Cibakháza komplex turisztikai célú fejlesztése” című projekt megvalósítása vonatkozásában.

A projekt célja egy olyan ökoturisztikai beruházás megvalósítása, amely Cibakháza település legfontosabb természeti adottságát a Holt-Tiszánál található madárrezervátum látogatóbarát megismertetését tűzte ki célul olyan módon, hogy a térségbe érkező turisták, valamint a cibakházi lakosság számára is egy egész évben programot biztosító „Madárles partisétány és ökoturisztikai látogatóközponttá” váljon.

A fejlesztés keretében a „Madárles partisétány” kerül megvalósításra, melynek célja egy olyan ökoturisztikai fejlesztés kialakítása, ami az egyedülálló Cibakházi Holt-Tisza területén élő madárfauna megismerésére, bemutatására nyújt lehetőséget, a madárrezervátum megzavarása nélkül. A létrejött fejlesztés egész évben látogatható lesz, ezáltal hozzájárulva a szezonalitás csökkentéséhez.

A fejlesztés célcsoportját a helyi lakosság mellett a sportegyesületek, valamint az öko- és aktív turizmus iránt érdeklődő családok, iskolai csoportok, baráti társaságok, és a térségbe más motivációval érkező (gyógyturizmusban, kulturális turizmusban résztvevő) családok adják.

Cibakháza település a fejlesztéssel szeretne a térség turisztikai programjának részesévé válni, így minden lehetséges együttműködést próbál megragadni ennek érdekében.

A fejlesztési helyszíne az 5462 Cibakháza 056/7 és 056/6 HRSZ. alatti ingatlanon helyezkedik el (Cibakháza Nagyközségi Önkormányzat tulajdonában lévő „Gödör” területe).

A projekt reális üzleti terven, marketingstartégián alapul és hosszú távon fenntartható, a célcsoport igényeinek megfelelően került kialakításra, hozzájárul a látogatószám növekedéséhez.

A projekt rövid távú céljai közé tartozik a célcsoportok igényeit kielégítő szolgáltatás létrehozása, a helyi természeti értékek interaktív bemutatása, az egész éves üzemeltethetőség megteremtése, egy látogatóbarát infrastruktúra kialakítása, új munkahelyek teremtése és a partneri együttműködések intenzitásának növelése. A hosszú távon elvárt célok pedig egy eredményesen működő ökoturisztikai attrakció létrejötte - mely hozzájárul a község és a térség pozíciójának, versenyképességének erősítéséhez -, további közvetett munkahelyek teremtése, a térségbe érkező turisták tartózkodási idejének a növelése, valamint a visszatérő vendégek arányának fokozódása.

A fejlesztés hosszú távú célja, hogy erősítse a térség turisztikai jellegét, bővítse a turisztikai szolgáltatások körét, mindezeken keresztül pedig elősegítse a térség gazdasági fejlődését. A projekt hozzájárul továbbá a térség vállalkozói aktivitásának megélénküléséhez, és ennek következtében a foglalkoztatási problémák enyhítéséhez.

**2./** Projektgazda pályázatában vállalta, hogy a beruházással megvalósításra kerülő fejlesztések jobb hasznosulása, a térség turisztikai vonzerejében rejlő potenciál kihasználása érdekében az integritás jegyében együttműködik a Tiszazugban működő civil szervezetekkel, vállalkozásokkal, önkormányzatokkal, TDM szervezettel. Ezen kötelezettségvállalás érdekében szerződő felek az alábbi partnerségi megállapodást kötik.

**II. Az együttműködés célja, tárgya**

**3./** Együttműködés célja Tiszazug turizmusfejlesztése érdekében a szakmai feladatok meghatározása és lehatárolása.

**4./** Jelen megállapodás aláírásával szerződő felek vállalják, hogy az általuk nyújtott turisztikai, illetve ehhez kapcsolódó szolgáltatásaikat együttműködve, egymás szolgáltatásait kiajánlva végzik, a térség turisztikai vonzerejének teljesebb kihasználása érdekében komplex, egymásra épülő turisztikai kínálatot alakítanak ki. A projekt eredményeként létrejövő turisztikai attrakciók népszerűsítéséhez nyújtanak szakmai segítséget.

**III. Együttműködési megállapodás vállalásai**

**5./** Projektgazda vállalja:

- az Együttműködő partner turisztikai célú kiadványait, szórólapjait a Projektgazda székhelyén, szálláshelyeken, intézményeiben történő kihelyezését,

 - az Együttműködő partnert meghívja turisztikai és kulturális célú rendezvényeire.

-szükség esetén az önkormányzat honlapján, közösségi oldalán az Együttműködő partner által rendelkezésünkre bocsátott rendezvényeket, programokat közzé teszi.

**6./** Együttműködő partner vállalja:

- a településére érkező látogatók részére kiajánlja turisztikai látványosságként a cibakházi turisztikai csomagot,

- a Madárles partisétány és ökoturisztikai látogatóközponttá válásához kapcsolódó marketing kiadványokat kihelyezi,

 - a Projektgazdát meghívja turisztikai és kulturális célú rendezvényeire,

- szükség esetén az Együttműködő partner a Projektgazda által rendelkezésre bocsátott rendezvényeket, programokat honlapján, közösségi oldalán közzé teszi.

**IV. Tájékoztatás és kapcsolattartás feltételei**

**7./** Szerződő felek az egymás közötti hivatalos értesítéseket, valamint a visszaigazolásokat írásban (tértivevényes ajánlott levél, vagy telefax) kapcsolattartóikon keresztül kell megtenni. A gyorsabb kommunikáció érdekében a hivatalos értesítéseket megelőzheti e-mail üzenet.

Szerződő felek által kijelölt kapcsolattartók:

Projektgazda részéről:

Név: Szabó Krisztina

Cím: 5462 Cibakháza, Szabadság tér 5.

Tel: 06/56/477-001

E-mail: palyazat@cibakhaza.hu

Együttműködő partner részéről:

Név: ………………………………………

Cím: 5435 Martfű, Szent István tér 1.

Tel: ……………………………………….

E-mail cím*:*……………………………….

**V. Felmondás, időtartam**

**8./** A Szerződő felek jelen megállapodást határozatlan időtartamra kötik, azzal, hogy vállalják, hogy a pályázat kötelező fenntartási időtartama alatt rendes felmondással nem szűntetik azt

meg. A kötelező fenntartási idő leteltét követően a megállapodást bármelyik fél a másikhoz intézett egyoldalú nyilatkozattal 60 napos felmondási idő kikötése mellett írásban felmondhatja.

**9./** Amennyiben az egyik fél a vállalásainak határidőn belül nem, vagy csak részlegesen tesz eleget, a másik fél megfelelő határidő kitűzésével felszólíthatja annak teljesítésére és a felszólítás eredménytelensége esetén azonnali hatállyal felmondhatja jelen szerződést. Az azonnali hatályú felmondásra okot adó fél felel az általa okozott károkért.

**VI. Vegyes rendelkezések**

**10./** A felek kijelentik, hogy jogosultak jelen megállapodás saját nevükben történő megkötésére.

**11./** Szerződő felek vállalják, hogy jelen szerződés hatálya és érvényessége alatt tartózkodnak minden olyan szerződés megkötésétől, amely részben vagy egészében ellentétes a jelen megállapodással, illetve amely eredményeképp a jelen szerződésben meghatározott célok és vállalások teljesülése részben vagy egészében lehetetlenné válna.

**12./** A felek minden ügyet, kérdést bizalmasan kezelnek, harmadik személyek részére információt nem adnak át. A felek üzleti titok alatt a Polgári Törvénykönyvben meghatározott fogalmat értik. A felmerülő esetleges jogvitákat a felek jóhiszeműen eljárva, közösen rendezik. Amennyiben a vitás kérdés rendezésére irányuló megkeresés másik fél általi kézhez vételétől számított 30 napig nem vezet eredményre, a felek az illetékességgel rendelkező bírósághoz fordulnak.

**13./** Jelen megállapodás 13 pontból és 4 oldalból áll. A Szerződő felek 2 eredeti példányban írják alá. A megállapodás 1 eredeti példánya a Projektgazdát, 1 eredeti példánya az Együttműködő partnert illeti meg.

Jelen megállapodást felek elolvasás után, mint akaratukkal mindenben megegyezőt helybenhagyóan írnak alá.

……………….. 2018. február………. Cibakháza, 2018. február …...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Martfű Város ÖnkormányzataCibakháza Nagyközségi Önkormányzat

Együttműködő partner Projektgazda

képv: Dr. Papp Antal polgármester képv: Hegyes Zoltán polgármester